彭宗孟

彭宗孟（西元），字孟公，號天承，浙江海寧衛官籍，直隸全椒縣人，明末官員。

生平
嘉兴府海鹽縣學增廣生。萬曆二十八年（1600年）庚子科浙江鄉試第四十七名舉人，萬曆二十九年（1601年）聯捷三甲二百八名進士《萬曆二十九年辛丑科進士履歷》：彭宗孟，天承，書二房，壬申七月二十二日生。全椒籍海盐縣人，庚子四十七，会一百二十六，三甲二百八名。刑部政，壬寅授潮城知縣，乙巳調滕縣，戊申行取吏部主事，庚戌考選，壬子授河南道御史，巡视西城，巡视芦沟桥，甲寅管節慎庫，湖廣巡按，辛酉巡视京营，乙丑補山東道。。刑部觀政，三十年授朝城縣知縣。萬曆三十一年（1603年）充任本省鄉試同考官。三十三年調滕縣，三十六年行取，升南京吏部主事，三十八年考選，四十年擢河南道監察御史，巡视西城，巡视芦沟桥，四十二年管節慎庫，巡按湖廣。天啓元年（1621年）巡视京营。彭宗孟性格剛直，屢忤閹黨。因親老乞歸。年七十余卒。光緒《海鹽縣志》有傳。《海鹽縣志·卷十五·人物傳》頁六十～六十一：彭宗孟，字孟公，昭毅將軍，紹賢長子。萬厯庚子、辛丑聯捷成進士，謁選得朝城縣，有訟鬬毆將斃者，鞫之知與宦室蒼頭鬬，其兄重擊之，利弟死挾詐耳。治兄如律。一縣稱神。調滕縣。滕爲孔道，恤刑使者假郵符於鄉人，驗其偽，擒之。恤刑怒，思中公，聞治聲愧服。福建藩員張維揚貢茶入都，倚大瑺勢，夫馬逾額，裁之棄茶走京師，愬內瑺禮部移書東撫，必坐邑尉留難之罪。宗孟不可曰：知縣奉法清驛弊，不敢妄罪。邑尉事得已平反。濟甯諸生姜遇武僕小三殺人，獄兗西道稱令有强項風。河嚙朝、滕兩邑，與士卒路宿河干。總河奏滕令河工第一，考選入都，滕民爲之祠。後白蓮賊陷滕，榜祠下戒諸盜毋犯好官祠。己而授河南道御史，巡視西城，旋巡按湖廣，糾參承天守備內監杜茂故縱爪牙盜葬顯陵山麓，內官爲之斂焰。福藩膳田多派楚省，額數不足，部檄括廢藩產。宗孟疏爭，括地非祖制，奉旨切責，再上疏，奪俸。司道懼，欲加楚賦以充額，宗孟曰：異日就封者以為例，楚賦將日重。使者甯以身任責三上疏爭之，神宗稍悟，終不加譴。施秉苗與民爭田鬨，黔撫張鶴嗚檄楚師夾勦，公屢疏與爭，謂黔患在仲苗，彼施秉黑苗爭田小鬨，一有司事耳，未可騷動全楚。黔撫怒上疏憤詬，楚師終不出。施秉苗旋戢黔，後果發難仲苗。乙卯，增解額，藩司請加徵，宗孟曰：民力竭矣，豈可再加！括贖鍰充之。是年，各省俱加賦，楚獨否。向來巡方币歲瓜期易人更代。神宗末年，倦勤叢脞，章奏鮮所報可，即棘試多愆期焉。宗孟既以膳田忤旨請代，疏屢上，候命四年，留中竟不下，乃以親老乞歸，拜疏即行。子四，原廣以德行文章著當世，被兵卒；長宜，期生，別有傳；弟宗周，襲海甯衞指揮同知，升甯紹中軍守備，厯溫處北洋遊擊，清虛伍，蒐軍實，謹哨探，海寇不敢犯境，升廣西潯梧副總兵致仕，年七十餘卒，宗周雖起彙鞬，而習書禮，雍容有儒將風。

著作
著有《侍御公诗集》与《江上杂疏》各一卷。

 家族 
彭宗孟家族爲海鹽當地望族，明初以軍功授世職。曾祖彭端，指揮同知。祖父彭大年，指挥同知。父彭紹賢襲蘇松參將。母鄭氏，诰赠淑人；继母劉氏，贈淑人；继母李氏。重慶下。弟宗礪、宗周、宗因。有子長宜、修奕、原廣、期生、弘保。

長子彭長宜，崇禎癸未進士。孫彭孫遹，順治己亥進士。

參考書目

《海鹽縣志》

|-

Zong
Category:明朝朝城縣知縣
Category:明朝滕縣知縣
Category:南京吏部主事
Category:明朝監察御史